title: 2014 m. birželio 25 d. Komisijos įgyvendinimo direktyva 2014/83/ES, kuria iš dalies keičiami Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje I, II, III, IV ir V priedai

text:
26.6.2014

               LT

               Europos Sąjungos oficialusis leidinys

               L 186/64

         KOMISIJOS ĮGYVENDINIMO DIREKTYVA 2014/83/ES
   2014 m. birželio 25 d.
   kuria iš dalies keičiami Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje I, II, III, IV ir V priedai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 14 straipsnio antros pastraipos c ir d punktus,
   pasikonsultavusi su suinteresuotomis valstybėmis narėmis,
   kadangi:

               (1)

               tam tikros Portugalijos teritorijos dalys buvo pripažintos nuo Bemisia tabaci Genn. (Europos populiacijos) saugomomis zonomis. Portugalija pateikė informacijos, pagal kurią Bemisia tabaci dabar yra aptinkamas Madeiroje. Patvirtinta, kad priemonės, kurių imtasi 2013 m. siekiant išnaikinti šį kenksmingąjį organizmą, nebuvo veiksmingos. Todėl Madeira neturėtų būti toliau pripažįstama nuo Bemisia tabaci saugomos Portugalijos zonos dalimi. Direktyvos 2000/29/EB I ir IV priedų B dalys turėtų būti atitinkamai iš dalies pakeistos;

               (2)

               tam tikros Ispanijos teritorijos dalys buvo pripažintos nuo Erwinia amylovora (Burr.) Winsl. et al. saugomomis zonomis. Ispanija pateikė informacijos, pagal kurią Erwinia amylovora dabar yra aptinkamas Aragono autonominėje srityje, Alikantės provincijos Aukštutinio Vinalopo ir Vidurio Vinalopo rajonuose ir Valensijos provincijos Alboračės ir Turiso savivaldybėse (Valensijos autonominė sritis). Patvirtinta, kad priemonės, kurių imtasi 2013 m. siekiant išnaikinti šį kenksmingąjį organizmą, nebuvo veiksmingos. Todėl Aragono autonominė sritis, Alikantės provincijos Aukštutinio Vinalopo ir Vidurio Vinalopo rajonai ir Valensijos provincijos Alboračės ir Turiso savivaldybės (Valensijos autonominė sritis) neturėtų būti toliau pripažįstami nuo Erwinia amylovora saugomos Ispanijos zonos dalimi. Direktyvos 2000/29/EB II, III ir IV priedų B dalys turėtų būti atitinkamai iš dalies pakeistos;

               (3)

               visa Airijos teritorija buvo pripažinta nuo Erwinia amylovora (Burr.) Winsl. et al. saugoma zona. Airija pateikė informacijos, pagal kurią Erwinia amylovora dabar yra aptinkamas Golvėjaus mieste. Patvirtinta, kad priemonės, kurių imtasi 2005–2013 m. siekiant išnaikinti šį kenksmingąjį organizmą, nebuvo veiksmingos. Todėl Golvėjaus miestas neturėtų būti toliau pripažįstamas nuo Erwinia amylovora saugomos Airijos zonos dalimi. Direktyvos 2000/29/EB II, III ir IV priedų B dalys turėtų būti atitinkamai iš dalies pakeistos;

               (4)

               visa Lietuvos teritorija buvo pripažinta nuo Erwinia amylovora (Burr.) Winsl. et al. saugoma zona. Lietuva pateikė informacijos, pagal kurią Erwinia amylovora dabar yra aptinkamas Kėdainių ir Babtų savivaldybėse (Kauno apskritis). Patvirtinta, kad priemonės, kurių imtasi dvejus metus iš eilės – 2012 ir 2013 m. – siekiant išnaikinti šį kenksmingąjį organizmą, nebuvo veiksmingos. Todėl Kėdainių ir Babtų savivaldybės (Kauno apskritis) neturėtų būti toliau pripažįstamos nuo Erwinia amylovora saugomos Lietuvos zonos dalimi. Direktyvos 2000/29/EB II, III ir IV priedų B dalys turėtų būti atitinkamai iš dalies pakeistos;

               (5)

               tam tikros Slovėnijos teritorijos dalys buvo pripažintos nuo Erwinia amylovora (Burr.) Winsl. et al. saugomomis zonomis. Slovėnija pateikė informacijos, pagal kurią Erwinia amylovora dabar yra aptinkamas Renčės-Vogrsko (į pietus nuo H4 greitkelio) ir Lendavos savivaldybėse. Patvirtinta, kad priemonės, kurių imtasi dvejus metus iš eilės – 2012 ir 2013 m. – siekiant išnaikinti šį kenksmingąjį organizmą, nebuvo veiksmingos. Todėl Renčės-Vogrsko (į pietus nuo H4 greitkelio) ir Lendavos savivaldybės neturėtų būti toliau pripažįstamos nuo Erwinia amylovora saugomos Slovėnijos zonos dalimi. Direktyvos 2000/29/EB II, III ir IV priedų B dalys turėtų būti atitinkamai iš dalies pakeistos;

               (6)

               tam tikros Slovakijos teritorijos dalys buvo pripažintos nuo Erwinia amylovora (Burr.) Winsl. et al. saugomomis zonomis. Slovakija pateikė informacijos, pagal kurią Erwinia amylovora dabar yra aptinkamas Čenkovcės savivaldybėje (Dunaiska Stredos apskritis). Patvirtinta, kad priemonės, kurių imtasi dvejus metus iš eilės – 2012 ir 2013 m. – siekiant išnaikinti šį kenksmingąjį organizmą, nebuvo veiksmingos. Todėl Čenkovcės savivaldybė (Dunaiska Stredos apskritis) neturėtų būti toliau pripažįstama nuo Erwinia amylovora saugomos Slovakijos zonos dalimi. Direktyvos 2000/29/EB II, III ir IV priedų B dalys turėtų būti atitinkamai iš dalies pakeistos;

               (7)

               kenksmingasis organizmas Ceratocystis fimbriata f. spp. platani Walter, kurio mokslinis pavadinimas turėtų būti pakeistas į persvarstytą šio organizmo mokslinį pavadinimą, turėtų būti vadinamas Ceratocystis platani (J. M. Walter) Engelbr. & T. C. Harr. Direktyvos 2000/29/EB II ir IV priedai turėtų būti suderinti;

               (8)

               dabar žinoma, kad Ceratocystis platani (J. M. Walter) Engelbr. & T. C. Harr. aptinkamas Šveicarijoje. Direktyvos 2000/29/EB IV priedo A dalies I skirsnis ir V priedo B dalies I punktas turėtų būti atitinkamai pakeisti;

               (9)

               atsižvelgiant į mokslo pažangą, žinotina, kad nuskutus Platanus L. medžių žievę, neišvengiama kenksmingojo organizmo Ceratocystis platani (J. M. Walter) Engelbr. & T. C. Harr. keliamo pavojaus. Direktyvos 2000/29/EB IV priedo A dalies I skirsnis turėtų būti atitinkamai iš dalies pakeistas;

               (10)

               atsižvelgiant į Ceratocystis platani (J. M. Walter) Engelbr. & T. C. Harr. keliamą pavojų, šį kenksmingąjį organizmą techniškai pagrįsta įtraukti į Direktyvos 2000/29/EB II priedo B dalį, siekiant tam tikruose jam jautriuose arealuose apsaugoti augalų auginimą, augalinių produktų gamybą ir prekybą jais;

               (11)

               Jungtinė Karalystė pateikė prašymą pripažinti jos teritoriją nuo Ceratocystis platani (J.M. Walter) Engelbr. & T.C. Harr. saugoma zona. Remdamasi 2010–2013 m. atliktais tyrimais, Jungtinė Karalystė pateikė įrodymų, kad nepaisant šiam kenksmingajam organizmui veistis joje palankių sąlygų, jos teritorijoje minėto kenksmingojo organizmo neaptikta. Vis dėlto būtina atlikti kitus tyrimus. Šiuos tyrimus turėtų stebėti Komisijai pavaldūs ekspertai. Todėl Jungtinė Karalystė nuo Ceratocystis platani saugoma zona turėtų būti pripažinta tik iki 2016 m. balandžio 30 d. Todėl Direktyvos 2000/29/EB II ir IV priedų B dalys turėtų būti atitinkamai iš dalies pakeistos. Taip pat Direktyvos 2000/29/EB IV priedo B dalis ir V priedo A dalies II punktas turėtų būti iš dalies pakeisti į juos įtraukiant tam tikrų augalų, augalinių produktų ir kitų objektų judėjimo į saugomas zonas reikalavimus;

               (12)

               todėl Direktyvos 2000/29/EB I, II, III, IV ir V priedai turėtų būti atitinkamai iš dalies pakeisti;

               (13)

               šioje direktyvoje nustatytos priemonės atitinka Augalų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2000/29/EB I, II, III, IV ir V priedai iš dalies keičiami, kaip pateikta šios direktyvos priede.
   2 straipsnis
   Valstybės narės ne vėliau kaip 2014 m. rugsėjo 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2014 m. spalio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   Ši direktyva įsigalioja trečią dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2014 m. birželio 25 d.

            Komisijos vardu

            Pirmininkas

         José Manuel BARROSO

      (1)  OL L 169, 2000 7 10, p. 1.

      PRIEDAS

                  1.

                  I priedas B dalies a skyriaus 1 punktas pakeičiamas taip:

                                          „1.

                                             Bemisia tabaci Genn. (Europos populiacijos)

                              IRL, P (Azorų salos, Vidinė Beira, Pajūrio Beira, tarp Doro ir Minjo, Ribatežas ir Rytai (Alkobasos, Alenkero, Bombaralio, Kadavalio, Kaldas da Rainjos, Lorinjano, Nazarės, Obidoso, Penišės ir Tores Vedraso savivaldybės) ir Tras-os-Montesas), UK, S, FI“

                  2.

                  II priedas iš dalies keičiamas taip:

                              a)

                              A dalies II skirsnio c skyriaus 1 punktas pakeičiamas taip:

                                                      „1.

                                                         Ceratocystis platani (J. M. Walter) Engelbr. & T. C. Harr.

                                             Platanus L. augalai, skirti sodinti, išskyrus sėklas, ir Platanus L. mediena, įskaitant medieną, kuri nėra natūralios rąsto formos“

                              b)

                              B dalies b skyriaus 2 punkto trečioje skiltyje „Saugoma (-os) zona (-os)“ tekstas pakeičiamas taip:
                              „E (išskyrus Aragono, Kastilijos-La Mančos, Kastilijos ir Leono, Estremadūros, Mursijos, Navaros ir La Riochos autonomines sritis ir Gipuskoa provinciją (Baskų kraštas), Alikantės provincijos Aukštutinio Vinalopo ir Vidurio Vinalopo rajonus ir Valensijos provincijos Alboračės ir Turiso savivaldybes (Valensijos autonominė sritis)), EE, F (Korsika), IRL (išskyrus Golvėjaus miestą), I (Abrucai, Apulija, Bazilikata, Kalabrija, Kampanija, Emilija-Romanija (Parmos ir Pjačencos provincijos), Lacijus, Ligūrija, Lombardija (išskyrus Mantujos ir Sondrijaus provincijas), Markė, Molizė, Pjemontas, Sardinija, Sicilija, Toskana, Umbrija, Aostos Slėnis, Venetas (išskyrus Rovigo ir Venecijos provincijas, Paduvos provincijos Barbonos, Boara Pizanio, Kastelbaldo, Masio, Pjačenca d'Adidžės, Sant Urbano, Veskovanos savivaldybes ir Veronos provincijos sritį, esančią į pietus nuo A4 greitkelio)), LV, LT (išskyrus Babtų ir Kėdainių savivaldybes (Kauno apskritis), P, SI (išskyrus Gorenskos, Koroškos, Mariboro ir Notranskos regionus ir Lendavos ir Renčės-Vogrsko (į pietus nuo H4 greitkelio) savivaldybes), SK (išskyrus Blahovos, Čenkovcės, Horne Myto ir Okočo, Topolnikų ir Trhova Hradskos (Dunaiska Stredos apskritis), Hronovcų ir Hronske Kliačianų (Levicės apskritis), Dvorų prie Žitavos (Nove Zamkų apskritis), Malineco (Poltaro apskritis), Hrhovo (Rožniavos apskritis), Didžiųjų Ripnianų (Topolčanų apskritis), Kazimyro, Luhinios, Mažojo Horešo, Svetušės ir Zatyno (Trebišovo apskritis) savivaldybes), FI, UK (Šiaurės Airija, Meno sala ir Normandijos salos).“;

                              c)

                              B dalies c skyriuje prieš 0.1 punktą įrašomas šis punktas:

                                                      „0.0.1.

                                                         Ceratocystis platani (J. M. Walter) Engelbr. & T. C. Harr.

                                             Platanus L. augalai, skirti sodinti, išskyrus sėklas, ir Platanus L. mediena, įskaitant medieną, kuri nėra natūralios rąsto formos

                                          UK“

                  3.

                  III priedas iš dalies keičiamas taip:

                              a)

                              B dalies 1 punkto antroje skiltyje „Apsaugota (-os) zona (-os)“ tekstas pakeičiamas taip:
                              „E (išskyrus Aragono, Kastilijos-La Mančos, Kastilijos ir Leono, Estremadūros, Mursijos, Navaros ir La Riochos autonomines sritis ir Gipuskoa provinciją (Baskų kraštas), Alikantės provincijos Aukštutinio Vinalopo ir Vidurio Vinalopo rajonus ir Valensijos provincijos Alboračės ir Turiso savivaldybes (Valensijos autonominė sritis)), EE, F (Korsika), IRL (išskyrus Golvėjaus miestą), I (Abrucai, Apulija, Bazilikata, Kalabrija, Kampanija, Emilija-Romanija (Parmos ir Pjačencos provincijos), Lacijus, Ligūrija, Lombardija (išskyrus Mantujos ir Sondrijaus provincijas), Markė, Molizė, Pjemontas, Sardinija, Sicilija, Toskana, Umbrija, Aostos Slėnis, Venetas (išskyrus Rovigo ir Venecijos provincijas, Paduvos provincijos Barbonos, Boara Pizanio, Kastelbaldo, Masio, Pjačenca d'Adidžės, Sant Urbano, Veskovanos savivaldybes ir Veronos provincijos sritį, esančią į pietus nuo A4 greitkelio)), LV, LT (išskyrus Babtų ir Kėdainių savivaldybes (Kauno apskritis), P, SI (išskyrus Gorenskos, Koroškos, Mariboro ir Notranskos regionus ir Lendavos ir Renčės-Vogrsko (į pietus nuo H4 greitkelio) savivaldybes), SK (išskyrus Blahovos, Čenkovcės, Horne Myto ir Okočo, Topolnikų ir Trhova Hradskos (Dunaiska Stredos apskritis), Hronovcų ir Hronske Kliačianų (Levicės apskritis), Dvorų prie Žitavos (Nove Zamkų apskritis), Malineco (Poltaro apskritis), Hrhovo (Rožniavos apskritis), Didžiųjų Ripnianų (Topolčanų apskritis), Kazimyro, Luhinios, Mažojo Horešo, Svetušės ir Zatyno (Trebišovo apskritis) savivaldybes), FI, UK (Šiaurės Airija, Meno sala ir Normandijos salos).“

                              b)

                              B dalies 2 punkto antroje skiltyje „Apsaugota (-os) zona (-os)“ tekstas pakeičiamas taip:
                              „E (išskyrus Aragono, Kastilijos-La Mančos, Kastilijos ir Leono, Estremadūros, Mursijos, Navaros ir La Riochos autonomines sritis ir Gipuskoa provinciją (Baskų kraštas), Alikantės provincijos Aukštutinio Vinalopo ir Vidurio Vinalopo rajonus ir Valensijos provincijos Alboračės ir Turiso savivaldybes (Valensijos autonominė sritis)), EE, F (Korsika), IRL (išskyrus Golvėjaus miestą), I (Abrucai, Apulija, Bazilikata, Kalabrija, Kampanija, Emilija-Romanija (Parmos ir Pjačencos provincijos), Lacijus, Ligūrija, Lombardija (išskyrus Mantujos ir Sondrijaus provincijas), Markė, Molizė, Pjemontas, Sardinija, Sicilija, Toskana, Umbrija, Aostos Slėnis, Venetas (išskyrus Rovigo ir Venecijos provincijas, Paduvos provincijos Barbonos, Boara Pizanio, Kastelbaldo, Masio, Pjačenca d'Adidžės, Sant Urbano, Veskovanos savivaldybes ir Veronos provincijos sritį, esančią į pietus nuo A4 greitkelio)), LV, LT (išskyrus Babtų ir Kėdainių savivaldybes (Kauno apskritis), P, SI (išskyrus Gorenskos, Koroškos, Mariboro ir Notranskos regionus ir Lendavos ir Renčės-Vogrsko (į pietus nuo H4 greitkelio) savivaldybes), SK (išskyrus Blahovos, Čenkovcės, Horne Myto ir Okočo, Topolnikų ir Trhova Hradskos (Dunaiska Stredos apskritis), Hronovcų ir Hronske Kliačianų (Levicės apskritis), Dvorų prie Žitavos (Nove Zamkų apskritis), Malineco (Poltaro apskritis), Hrhovo (Rožniavos apskritis), Didžiųjų Ripnianų (Topolčanų apskritis), Kazimyro, Luhinios, Mažojo Horešo, Svetušės ir Zatyno (Trebišovo apskritis) savivaldybes), FI, UK (Šiaurės Airija, Meno sala ir Normandijos salos).“

                  4.

                  IV priedas iš dalies keičiamas taip:

                              a)

                              A dalies I skirsnis iš dalies keičiamas taip:

                                          i)

                                          5 punktas pakeičiamas taip:

                                                                  „5.

                                                                     Platanus L. mediena, išskyrus drožlių, skiedrų, pjuvenų, skutimo drožlių, medžio atliekų arba gabaliukų pavidalo, bet įskaitant medieną, kuri nebėra natūralios rąsto formos, kilusi iš Armėnijos, Šveicarijos arba JAV.

                                                      Oficialus patvirtinimas, kad mediena yra išdžiovinta krosnyje, ir drėgmė, išreikšta sausos medžiagos kiekiu, taikant atitinkamus laiko ir temperatūros grafikus, gamybos metu sudaro mažiau nei 20 % masės. Tai įrodo „išdžiovinta krosnyje“ („Kiln-dried“, „KD“) arba kitas tarptautiniu mastu pripažintas ženklas, pažymėtas ant medienos arba jos pakuotės, atsižvelgiant į tuometinę paskirtį.“

                                          ii)

                                          7.1 punktas pakeičiamas naujais 7.1.1 ir 7.1.2 punktais:

                                                                  „7.1.1.

                                                                  Mediena, nepriklausomai nuo to, ar ji priskirta prie KN kodų V priedo B dalyje, drožlių, skiedrų, pjuvenų, skutimo drožlių, medžio atliekų arba gabaliukų pavidalo, kurie visi arba jų dalis gauti iš:

                                                                              —

                                                                                Acer saccharum Marsh., kilusi iš JAV ir Kanados,

                                                                              —

                                                                                Populus L., kilusi iš Amerikos žemyno.

                                                      Oficialus patvirtinimas, kad mediena yra:

                                                                  a)

                                                                  pagaminta iš rąsto formos medienos be žievės
                                                                  arba

                                                                  b)

                                                                  išdžiovinta krosnyje, ir drėgmė, išreikšta sausos medžiagos kiekiu, taikant atitinkamus laiko ir temperatūros grafikus, gamybos metu sudaro mažiau nei 20 % masės,
                                                                  arba

                                                                  c)

                                                                  tinkamai fumiguota remiantis specifikacija, patvirtinta pagal 18 straipsnio 2 dalyje nustatytą tvarką. Tai įrodo 13 straipsnio 1 dalies ii punkte minimuose sertifikatuose nurodoma veiklioji sudedamoji medžiaga, mažiausia medienos temperatūra, rodiklis (g/m3) ir poveikio laikas (h),
                                                                  arba

                                                                  d)

                                                                  tinkamai termiškai apdorota taip, kad viso medienos profilio (taip pat šerdies) temperatūra bent 30 minučių siektų ne mažiau kaip 56 °C, ir tai nurodoma 13 straipsnio 1 dalies ii punkte minimuose sertifikatuose.

                                                                  7.1.2.

                                                                  Mediena, nepriklausomai nuo to, ar ji priskirta prie KN kodų V priedo B dalyje, drožlių, skiedrų, pjuvenų, skutimo drožlių, medžio atliekų arba gabaliukų pavidalo, kurie visi arba jų dalis gauti iš:

                                                                              —

                                                                                Platanus L., kilusi iš Armėnijos, Šveicarijos arba JAV.

                                                      Oficialus patvirtinimas, kad mediena yra:

                                                                  a)

                                                                  išdžiovinta krosnyje, ir drėgmė, išreikšta sausos medžiagos kiekiu, taikant atitinkamus laiko ir temperatūros grafikus, gamybos metu sudaro mažiau nei 20 % masės
                                                                  arba

                                                                  b)

                                                                  tinkamai fumiguota remiantis specifikacija, patvirtinta pagal 18 straipsnio 2 dalyje nustatytą tvarką. Tai įrodo 13 straipsnio 1 dalies ii punkte minimuose sertifikatuose nurodoma veiklioji sudedamoji medžiaga, mažiausia medienos temperatūra, rodiklis (g/m3) ir poveikio laikas (h),
                                                                  arba

                                                                  c)

                                                                  tinkamai termiškai apdorota taip, kad viso medienos profilio (taip pat šerdies) temperatūra bent 30 minučių siektų ne mažiau kaip 56 °C, ir tai nurodoma 13 straipsnio 1 dalies ii punkte minimuose sertifikatuose.“

                                          iii)

                                          12 punktas pakeičiamas taip:

                                                                  „12.

                                                                     Platanus L. augalai, skirti sodinti, išskyrus sėklas, kilę iš Armėnijos, Šveicarijos arba JAV.

                                                      Oficialus patvirtinimas, kad Ceratocystis platani (J. M. Walter) Engelbr. & T. C. Harr. požymių auginimo vietoje arba artimiausioje aplinkoje per paskutinį vegetacijos ciklą nepastebėta.“

                              b)

                              A dalies II skirsnis iš dalies keičiamas taip:

                                          i)

                                          2 punktas pakeičiamas taip:

                                                                  „2.

                                                                     Platanus L. mediena, įskaitant tą, kuri nebėra natūralios rąsto formos

                                                      Oficialus patvirtinimas, kad:

                                                                  a)

                                                                  mediena yra kilusi iš teritorijų, kurios pripažintos neužkrėstos Ceratocystis platani (J. M. Walter) Engelbr. & T. C. Harr.,
                                                                  arba

                                                                  b)

                                                                  ženklu „Kiln–dried“, „KD“ arba kitu tarptautiniu mastu pripažintu ženklu, uždėtu ant medienos arba jos pakuotės atsižvelgiant į tuometinę komercinę paskirtį, pateikiamas įrodymas, kad mediena išdžiovinta krosnyje, ir drėgmė, išreikšta sausos medžiagos kiekiu, taikant atitinkamus laiko ir temperatūros grafikus, gamybos metu sudaro mažiau nei 20 % masės.“

                                          ii)

                                          8 punktas pakeičiamas taip:

                                                                  „8.

                                                                     Platanus L. augalai, skirti sodinti, išskyrus sėklas

                                                      Oficialus patvirtinimas, kad:

                                                                  a)

                                                                  augalai yra kilę iš teritorijų, kurios pripažintos neužkrėstos Ceratocystis platani (J. M. Walter) Engelbr. & T. C. Harr.,
                                                                  arba

                                                                  b)

                                                                     Ceratocystis platani (J. M. Walter) Engelbr. & T. C. Harr. požymių auginimo vietoje arba artimiausioje aplinkoje per paskutinį vegetacijos ciklą nepastebėta.“;

                              c)

                              B dalis iš dalies keičiama taip:

                                          i)

                                          po 6.3 punkto įterpiamas šis punktas:

                                                                  „6.4.

                                                                     Platanus L. mediena, įskaitant medieną, kuri nebėra natūralios rąsto formos, kurios kilmės šalis yra Sąjungoje arba Armėnija, Šveicarija ir JAV

                                                      Nedarant poveikio nuostatoms, taikomoms IV priedo A dalies I skirsnio 5 ir 7.1.2 punktuose ir IV priedo A dalies II skirsnio 2 punkte išvardytai medienai, jei tinkama, oficialus patvirtinimas, kad:

                                                                  a)

                                                                  mediena yra kilusi iš teritorijų, kurios pripažintos neužkrėstos Ceratocystis platani (J. M. Walter) Engelbr. & T. C. Harr., kurios tokiomis nustatytos laikantis atitinkamų tarptautinių fitosanitarinių priemonių standartų, arba

                                                                  b)

                                                                  ženklu „Kiln–dried“, „KD“ arba kitu tarptautiniu mastu pripažintu ženklu, uždėtu ant medienos arba jos pakuotės atsižvelgiant į tuometinę komercinę paskirtį, pateikiamas įrodymas, kad mediena išdžiovinta krosnyje, ir drėgmė, išreikšta sausos medžiagos kiekiu, taikant atitinkamus laiko ir temperatūros grafikus, gamybos metu sudaro mažiau nei 20 % masės, arba

                                                                  c)

                                                                  mediena yra kilusi iš saugomos zonos, nurodytos dešiniajame stulpelyje

                                                      UK“

                                          ii)

                                          po 12 punkto įterpiamas šis punktas:

                                                                  „12.1.

                                                                     Platanus L. augalai, skirti sodinti, išskyrus sėklas, kilę iš šalies Sąjungoje arba Armėnijos, Šveicarijos arba JAV.

                                                      Nedarant poveikio nuostatoms, taikomoms IV priedo A dalies I skirsnio 12 punkte ir IV priedo A dalies II skirsnio 8 punkte išvardytiems augalams, jei tinkama, oficialus patvirtinimas, kad:

                                                                  a)

                                                                  visą augimo laikotarpį augalai buvo auginami teritorijoje, kuri pripažinta neužkrėsta Ceratocystis platani (J. M. Walter) Engelbr. & T. C. Harr., kuri tokia nustatyta laikantis atitinkamų tarptautinių fitosanitarinių priemonių standartų, arba

                                                                  b)

                                                                  visą augimo laikotarpį augalai buvo auginami saugomoje zonoje, nurodytoje dešiniajame stulpelyje.

                                                      UK“

                                          iii)

                                          21 punkto trečioje skiltyje „Saugoma (-os) zona (-os)“ tekstas pakeičiamas taip:
                                          „E (išskyrus Aragono, Kastilijos-La Mančos, Kastilijos ir Leono, Estremadūros, Mursijos, Navaros ir La Riochos autonomines sritis ir Gipuskoa provinciją (Baskų kraštas), Alikantės provincijos Aukštutinio Vinalopo ir Vidurio Vinalopo rajonus ir Valensijos provincijos Alboračės ir Turiso savivaldybes (Valensijos autonominė sritis)), EE, F (Korsika), IRL (išskyrus Golvėjaus miestą), I (Abrucai, Apulija, Bazilikata, Kalabrija, Kampanija, Emilija-Romanija (Parmos ir Pjačencos provincijos), Lacijus, Ligūrija, Lombardija (išskyrus Mantujos ir Sondrijaus provincijas), Markė, Molizė, Pjemontas, Sardinija, Sicilija, Toskana, Umbrija, Aostos Slėnis, Venetas (išskyrus Rovigo ir Venecijos provincijas, Paduvos provincijos Barbonos, Boara Pizanio, Kastelbaldo, Masio, Pjačenca d'Adidžės, Sant Urbano, Veskovanos savivaldybes ir Veronos provincijos sritį, esančią į pietus nuo A4 greitkelio)), LV, LT (išskyrus Babtų ir Kėdainių savivaldybes (Kauno apskritis), P, SI (išskyrus Gorenskos, Koroškos, Mariboro ir Notranskos regionus ir Lendavos ir Renčės-Vogrsko (į pietus nuo H4 greitkelio) savivaldybes), SK (išskyrus Blahovos, Čenkovcės, Horne Myto ir Okočo, Topolnikų ir Trhova Hradskos (Dunaiska Stredos apskritis), Hronovcų ir Hronske Kliačianų (Levicės apskritis), Dvorų prie Žitavos (Nove Zamkų apskritis), Malineco (Poltaro apskritis), Hrhovo (Rožniavos apskritis), Didžiųjų Ripnianų (Topolčanų apskritis), Kazimyro, Luhinios, Mažojo Horešo, Svetušės ir Zatyno (Trebišovo apskritis) savivaldybes), FI, UK (Šiaurės Airija, Meno sala ir Normandijos salos).“

                                          iv)

                                          21.3 punkto trečioje skiltyje „Saugoma (-os) zona (-os)“ tekstas pakeičiamas taip:
                                          „E (išskyrus Aragono, Kastilijos-La Mančos, Kastilijos ir Leono, Estremadūros, Mursijos, Navaros ir La Riochos autonomines sritis ir Gipuskoa provinciją (Baskų kraštas), Alikantės provincijos Aukštutinio Vinalopo ir Vidurio Vinalopo rajonus ir Valensijos provincijos Alboračės ir Turiso savivaldybes (Valensijos autonominė sritis)), EE, F (Korsika), IRL (išskyrus Golvėjaus miestą), I (Abrucai, Apulija, Bazilikata, Kalabrija, Kampanija, Emilija-Romanija (Parmos ir Pjačencos provincijos), Lacijus, Ligūrija, Lombardija (išskyrus Mantujos ir Sondrijaus provincijas), Markė, Molizė, Pjemontas, Sardinija, Sicilija, Toskana, Umbrija, Aostos Slėnis, Venetas (išskyrus Rovigo ir Venecijos provincijas, Paduvos provincijos Barbonos, Boara Pizanio, Kastelbaldo, Masio, Pjačenca d'Adidžės, Sant Urbano, Veskovanos savivaldybes ir Veronos provincijos sritį, esančią į pietus nuo A4 greitkelio)), LV, LT (išskyrus Babtų ir Kėdainių savivaldybes (Kauno apskritis), P, SI (išskyrus Gorenskos, Koroškos, Mariboro ir Notranskos regionus ir Lendavos ir Renčės-Vogrsko (į pietus nuo H4 greitkelio) savivaldybes), SK (išskyrus Blahovos, Čenkovcės, Horne Myto ir Okočo, Topolnikų ir Trhova Hradskos (Dunaiska Stredos apskritis), Hronovcų ir Hronske Kliačianų (Levicės apskritis), Dvorų prie Žitavos (Nove Zamkų apskritis), Malineco (Poltaro apskritis), Hrhovo (Rožniavos apskritis), Didžiųjų Ripnianų (Topolčanų apskritis), Kazimyro, Luhinios, Mažojo Horešo, Svetušės ir Zatyno (Trebišovo apskritis) savivaldybes), FI, UK (Šiaurės Airija, Meno sala ir Normandijos salos).“

                                          v)

                                          24.1 punkto trečioje skiltyje „Saugoma (-os) zona (-os)“ tekstas pakeičiamas taip:
                                          „IRL, P (Azorų salos, Vidinė Beira, Pajūrio Beira, tarp Doro ir Minjo, Ribatežas ir Rytai (Alkobasos, Alenkero, Bombaralio, Kadavalio, Kaldas da Rainjos, Lorinjano, Nazarės, Obidoso, Penišės ir Tores Vedraso savivaldybės) ir Tras-os-Montesas), FI, S, UK“

                                          vi)

                                          24.2 punkto trečioje skiltyje „Saugoma (-os) zona (-os)“ tekstas pakeičiamas taip:
                                          „IRL, P (Azorų salos, Vidinė Beira, Pajūrio Beira, tarp Doro ir Minjo, Ribatežas ir Rytai (Alkobasos, Alenkero, Bombaralio, Kadavalio, Kaldas da Rainjos, Lorinjano, Nazarės, Obidoso, Penišės ir Tores Vedraso savivaldybės) ir Tras-os-Montesas), FI, S, UK“

                                          vii)

                                          24.3 punkto trečioje skiltyje „Saugoma (-os) zona (-os)“ tekstas pakeičiamas taip:
                                          „IRL, P (Azorų salos, Vidinė Beira, Pajūrio Beira, tarp Doro ir Minjo, Ribatežas ir Rytai (Alkobasos, Alenkero, Bombaralio, Kadavalio, Kaldas da Rainjos, Lorinjano, Nazarės, Obidoso, Penišės ir Tores Vedraso savivaldybės) ir Tras-os-Montesas), FI, S, UK“

                  5.

                  V priedas iš dalies keičiamas taip:

                              a)

                              A dalies II skirsnis iš dalies keičiamas taip:

                                          i)

                                          1.2 punktas pakeičiamas taip:

                                                      „1.2.

                                                         Platanus L., Populus L. ir Beta vulgaris L.augalai, skirti sodinti, išskyrus sėklas.“

                                          ii)

                                          1.10 punkto a papunktis pakeičiamas taip:

                                                      „a)

                                                      visa arba jos dalis gauta iš spygliuočių (Coniferales), išskyrus medieną be žievės,

                                                         Castanea Mill., išskyrus medieną be žievės;

                                                         Platanus L., įskaitant medieną, kuri nebėra natūralios rąsto formos
                                                      ir“

                              b)

                              B dalies I skirsnio 6 punkto a papunkčio antra įtrauka pakeičiama taip:

                                          „—

                                             Platanus L., įskaitant medieną, kuri nebėra natūralios rąsto formos, kurios kilmės šalis yra Armėnija, Šveicarija arba JAV,“.


title: 2011 m. balandžio 14 d. Komisijos įgyvendinimo direktyva 2011/46/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga heksitiazoksas, ir iš dalies keičiamas Komisijos sprendimas 2008/934/EB  Tekstas svarbus EEE

text:
15.4.2011

               LT

               Europos Sąjungos oficialusis leidinys

               L 101/20

         KOMISIJOS ĮGYVENDINIMO DIREKTYVA 2011/46/ES
   2011 m. balandžio 14 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga heksitiazoksas, ir iš dalies keičiamas Komisijos sprendimas 2008/934/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos išsamios Direktyvos 91/414/EEB 8 straipsnio 2 dalyje nurodytos darbo programos trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti, kad būtų galima jas įtraukti į Direktyvos 91/414/EEB I priedą, sąrašas. Tame sąraše yra heksitiazoksas.

               (2)

               Pagal Reglamento (EB) Nr. 1490/2002 11e straipsnį pranešėjas per du mėnesius nuo vertinimo ataskaitos projekto gavimo atsisakė siūlymo įtraukti tą veikliąją medžiagą į Direktyvos 91/414/EEB I priedą. Todėl 2008 m. gruodžio 5 d. buvo priimtas Komisijos sprendimas 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (4), kuriuo heksitiazoksas neįtrauktas į minėtą priedą.

               (3)

               Vadovaudamasis Direktyvos 91/414/EEB 6 straipsnio 2 dalimi, pirminis pranešėjas (toliau – pareiškėjas), pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), 14–19 straipsniuose.

               (4)

               Paraiška pateikta Suomijai, kuri Reglamentu (EB) Nr. 1490/2002 paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pat, kaip ir Sprendime 2008/934/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Suomija įvertino pareiškėjo pateiktus papildomus duomenis ir parengė papildomą ataskaitą. 2009 m. spalio 20 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba perdavė papildomą ataskaitą kitoms valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. rugsėjo 7 d. Tarnyba Komisijai pateikė savo išvadas dėl heksitiazokso (6). Vertinimo ataskaitos projektą, papildomą ataskaitą ir Tarnybos išvadas valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2011 m. kovo 11 d. pateikė kaip Komisijos heksitiazokso peržiūros ataskaitą.

               (6)

               Atlikus įvairius tyrimus nustatyta, kad augalų apsaugos produktai, kurių sudėtyje yra heksitiazokso, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl heksitiazoksą tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Nepažeidžiant šios išvados, reikėtų gauti papildomos informacijos tam tikrais konkrečiais klausimais. Direktyvos 91/414/EB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga reikalauti, kad pareiškėjas pateiktų informacijos, patvirtinančios metabolito PT-1–3 (7) toksikologinės svarbos ir galimo paplitimo perdirbtuose gaminiuose rizikos vertinimą, galimą neigiamą heksitiazokso poveikį bičių perams ir galimą izomerų mišinio preferencinio nykimo ir (arba) jo kitimo poveikį darbuotojų ir vartotojų rizikos vertinimui ir aplinkai.

               (8)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (9)

               Nepažeidžiant Direktyvoje 91/414/EEB apibrėžtų pareigų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos patikslintų galiojančią augalų apsaugos produktų, kurių sudėtyje yra heksitiazokso, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys.

               (10)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (8), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (11)

               Todėl Direktyva 91/414/EEB turėtų būti atitinkamai iš dalies pakeista.

               (12)

               Sprendimu 2008/934/EB heksitiazoksas neįtrauktas į I priedą ir augalų apsaugos produktų, kurių sudėtyje yra tos medžiagos, registracija panaikinama iki 2011 m. gruodžio 31 d. Būtina išbraukti eilutę apie heksitiazoksą to sprendimo priede.

               (13)

               Todėl Sprendimas 2008/934/EB turėtų būti atitinkamai iš dalies pakeistas.

               (14)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/934/EB priedo eilutė apie heksitiazoksą išbraukiama.
   3 straipsnis
   Valstybės narės ne vėliau kaip 2011 m. lapkričio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2011 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos heksitiazokso, registraciją.
   Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su heksitiazoksu, išskyrus įrašo B dalyje apibrėžtus su ta veikliąja medžiaga susijusius reikalavimus, ir ar registracijos turėtojas turi visus dokumentų rinkinius, atitinkančius tos direktyvos II priedo reikalavimus, arba ar gali jais naudotis pagal tos direktyvos 13 straipsnio sąlygas.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su heksitiazoksu, įvertina kiekvieną registruotą augalų apsaugos produktą, kurio sudėtyje heksitiazoksas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. gegužės 31 d. įtrauktų veikliųjų medžiagų. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies keičia arba panaikina produkto, kurio sudėtyje heksitiazoksas yra vienintelė veiklioji medžiaga, registraciją; arba

               b)

               jei būtina, iš dalies keičia arba panaikina produkto, kurio sudėtyje heksitiazoksas yra viena iš kelių veikliųjų medžiagų, registraciją ne vėliau kaip iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2011 m. balandžio 14 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  OL L 333, 2008 12 11, p. 11.

      (5)  OL L 15, 2008 1 18, p. 5.

      (6)  Europos maisto saugos tarnyba. „Bendros peržiūros išvados dėl veikliosios medžiagos pesticido heksitiazokso keliamos rizikos vertinimo“. EMST leidinys, 2010 m.; 8(9):1722. [78 p.]. doi:10.2903/j.efsa.2010.1722. Pateikta www.efsa.europa.eu.

      (7)  (4S,5S)-5-(4-chlorofenil)-4-metil-1,3-tiazolidin-2-onas ir (4R,5R)-5-(4-chlorofenil)-4-metil- 1,3-tiazolidin-2-onas.

      (8)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „343

                     Heksitiazoksas
                     CAS Nr. 78587–05–0
                     CIPAC Nr. 439

                        (4RS,5RS)-5-(4-chlorofenil)-N-cikloheksil-4-metil-2-okso-3-tiazolidin-karboksamidas

                     ≥ 976 g/kg
                     ((4R, 5R) ir (4S, 5S) mišinys 1:1)

                     2011 m. birželio 1 d.

                     2021 m. gegužės 31 d.

                     A   DALIS
                     Leidžiama naudoti tik kaip akaricidą.
                     B   DALIS
                     Įgyvendinant VI priede numatytus vienodus principus, atsižvelgiama į heksitiazokso peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. kovo 11 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės ypatingą dėmesį skiria:

                                 —

                                 vandens organizmų apsaugai. Prireikus, naudojimo sąlygose numatomos rizikos mažinimo priemonės.

                                 —

                                 su medžiaga dirbančių asmenų ir darbuotojų saugumui. Naudojimo sąlygose, jei tikslinga, numatomos rizikos mažinimo priemonės.

                           Susijusios valstybės narės reikalauja, kad būtų pateikta patvirtinamosios informacijos apie:

                                 a)

                                 Metabolito PT-1–3 (2) toksikologinę svarbą;

                                 b)

                                 galimą metabolito PT-1–3 paplitimą perdirbtuose gaminiuose;

                                 c)

                                 galimą neigiamą heksitiazokso poveikį bičių perams;

                                 d)

                                 galimą izomerų mišinio preferencinio nykimo ir (arba) jų paskirties keitimo poveikį darbuotojų ir vartotojų rizikos vertinimui ir aplinkai.

                           Susijusios valstybės narės užtikrina, kad pareiškėjas pateiktų Komisijai a), b) ir c) punktuose nurodytą informaciją iki 2013 m. gegužės 31 d. ir d) punkte nurodytą informaciją praėjus dvejiems metams nuo gairių priėmimo.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

         (2)  (4S,5S)-5-(4-chlorofenil)-4-metil-1,3-tiazolidin-2-onas ir (4R,5R)-5-(4-chlorofenil)-4-metil- -1,3-tiazolidin-2-onas.


title: 2012 m. spalio 9 d. Komisijos įgyvendinimo direktyva 2012/25/ES, kuria nustatomos informavimo procedūros, susijusios su transplantacijai skirtų žmonių organų mainais tarp valstybių narių  Tekstas svarbus EEE

text:
10.10.2012

               LT

               Europos Sąjungos oficialusis leidinys

               L 275/27

         KOMISIJOS ĮGYVENDINIMO DIREKTYVA 2012/25/ES
   2012 m. spalio 9 d.
   kuria nustatomos informavimo procedūros, susijusios su transplantacijai skirtų žmonių organų mainais tarp valstybių narių
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. liepos 7 d. Europos Parlamento ir Tarybos direktyvą 2010/53/ES dėl transplantacijai skirtų žmogaus organų kokybės ir saugos standartų nustatymo (1), ypač į jos 29 straipsnį,
   kadangi:

               (1)

               siekiant užtikrinti aukšto lygio sveikatos apsaugą, kai valstybės narės keičiasi žmogaus organais, reikalingos išsamios vienodos procedūrinės taisyklės dėl organus ir donorus apibūdinančios informacijos perdavimo, dėl organų atsekamumo ir dėl ataskaitų dėl rimtų nepageidaujamų reiškinių ir reakcijų teikimo;

               (2)

               perduodant su žmogaus organų mainais susijusią informaciją kaip siuntėjai arba adresatai šioje veikloje gali dalyvauti įvairūs valstybėse narėse esantys suinteresuotieji subjektai, kaip antai kompetentingos institucijos, įgaliotosios įstaigos, įskaitant Europos organų mainų organizacijas, įsigyjančiąsias organizacijas ir transplantacijos centrus. Kai tokios įstaigos siunčia ar gauna informaciją žmogaus organų mainų tikslais, jos turėtų vadovautis šioje direktyvoje nustatytomis bendrosiomis procedūromis. Šios procedūros neturėtų užkirsti kelio papildomiems žodiniams susitarimams, ypač ypatingos skubos atvejais;

               (3)

               įgyvendindamos šią direktyvą valstybės narės turi užtikrinti, kad tvarkant donorų ir recipientų asmens duomenis būtų laikomasi 1995 m. spalio 24 d. Europos Parlamento ir Tarybos direktyvos 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (2). Kad pagal šią direktyvą perduotus duomenis tvarkantys asmenys būtų geriau informuoti, tikslinga pagal šią direktyvą teikiamoje rašytinėje informacijoje pateikti priminimą;

               (4)

               siekiant, kad nepažeidžiant kitų įstaigų susijusių prievolių būtų sudarytos sąlygos, leidžiančios gavus perspėjimą skubiai imtis veiksmų, įgyvendinti Direktyvos 2010/53/ES 10 straipsnio 3 dalies b punkte nustatytas prievoles ir saugoti visiškam atsekamumui užtikrinti reikalingus duomenis ne trumpiau kaip 30 metų po organų davimo, šią informaciją turėtų tvarkyti ir registruoti kompetentingos institucijos arba įgaliotosios įstaigos. Todėl įsigyjančiosios organizacijos ir transplantacijos centrai turėtų užtikrinti, kad atitinkamos jų kompetentingos institucijos arba įgaliotosios įstaigos tinkamais atvejais gautų organus ir donorus apibūdinančios informacijos, kuria keičiamasi pagal šią direktyvą, kopiją;

               (5)

               kadangi šiuo metu valstybėse narėse taikoma skirtinga praktika, šiuo etapu būtų netikslinga parengti standartinį blanką, skirtą pagal šią direktyvą perduodamai organus ir donorus apibūdinančiai informacijai. Tačiau tam, kad perduodamą informaciją būtų lengviau suprasti visiems susijusiems subjektams, bendradarbiaujant su valstybėmis narėmis tokį blanką reikėtų parengti ateityje;

               (6)

               kilmės arba paskirties valstybėje narėje gali būti užfiksuotas rimtas nepageidaujamas reiškinys ar reakcija, kuris gali kelti susirūpinimą donorų organų kokybe ir saugumu, o dėl to ir recipientų sveikata, taip pat ir donorų sveikata, kai donorai yra gyvi. Kai organų mainai vyksta tarp valstybių narių, susirūpinimas gali kilti įvairioms valstybėms narėms. Be to, vieno donoro organai gali būti persodinti skirtingų šalių recipientams, todėl jeigu rimtas nepageidaujamas reiškinys ar reakcija pirmiausia užregistruojami vienoje paskirties valstybėje narėje, apie tai turi būti informuotos kilmės valstybės narės ir kitų paskirties valstybių narių kompetentingos institucijos arba įgaliotosios įstaigos. Labai svarbu užtikrinti, kad bereikalingai nedelsiant būtų informuotos visų susijusių valstybių narių kompetentingos institucijos arba įgaliotosios įstaigos. Kad būtų pasiektas šis tikslas, valstybės narės turėtų užtikrinti, kad visoms susijusioms valstybėms narėms būtų perduoda visa reikiama informacija kaip rašytinių ataskaitų rinkinys. Gavus papildomos susijusios informacijos pradinės ataskaitos turėtų būti atnaujintos;

               (7)

               labai dažnai informaciją būtina perduoti kuo skubiau. Labai svarbu, kad informacijos siuntėjai galėtų greitai identifikuoti ir informuoti susijusius adresatus. Valstybių narių kompetentingos institucijos arba įgaliotosios įstaigos, tinkamais atvejais laikydamosi valstybėse narėse nustatytos kompetencijos pasidalijimo tvarkos, turėtų perduoti pagal šią direktyvą gautą informaciją tinkamam recipientui. Turėtų būti Sąjungos lygiu paskelbtas ir nuolat atnaujinamas nacionalinių informacijos centrų sąrašas su jų kontaktiniais duomenimis;

               (8)

               šioje direktyvoje nustatytos priemonės atitinka pagal Direktyvos 2010/53/ES 30 straipsnį įkurto Organų transplantacijos komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Taikymo sritis
   Ši direktyva taikoma tarpvalstybiniams žmogaus organų, kurie skirti transplantuoti Europos Sąjungoje, mainams.
   2 straipsnis
   Dalykas
   Pagal Direktyvos 2010/53/ES 29 straipsnį šioje direktyvoje nustatomos:

               a)

               organus ir donorus apibūdinančios informacijos perdavimo procedūros;

               b)

               informacijos, reikalingos organų atsekamumui užtikrinti, perdavimo procedūros;

               c)

               ataskaitų dėl pavojingų nepageidaujamų reiškinių ir reakcijų teikimą užtikrinančios procedūros.

         3 straipsnis
   Apibrėžtys
   Šioje direktyvoje vartojamų terminų apibrėžtys:
   a)   kilmės valstybė narė– valstybė narė, kurioje organai įsigyjami transplantacijos tikslais;
   b)   paskirties valstybė narė– valstybė narė, į kurią organai siunčiami transplantacijos tikslais;
   c)   nacionalinis donoro / recipiento identifikacinis numeris– identifikacinis kodas, priskiriamas donorui arba recipientui pagal nacionaliniu lygmeniu įdiegtą tapatybės nustatymo sistemą vadovaujantis Direktyvos 2010/53/ES 10 straipsnio 2 dalimi;
   d)   organo specifikacijos– 1) organo anatominis apibūdinimas, įskaitant jo tipą (pvz., širdis, kepenys); 2) tinkamais atvejais jo vieta kūne (kairėje ar dešinėje) ir 3) ar tai yra visas organas, ar jo dalis, nurodant organo skiltį ar segmentą;
   e)   įgaliotoji įstaiga– įstaiga, kuriai užduotys buvo pavestos pagal Direktyvos 2010/53/ES 17 straipsnio 1 dalį, arba Europos organų mainų organizacija, kuriai užduotys buvo pavestos pagal Direktyvos 2010/53/ES 21 straipsnį.
   4 straipsnis
   Bendros procedūrinės taisyklės
   1.   Valstybės narės užtikrina, kad informacija, kuria kompetentingos institucijos arba įgaliotosios įstaigos, įsigyjančiosios organizacijos ir (arba) transplantacijos centrai keičiasi pagal šią direktyvą:

               a)

               būtų perduodama raštu elektroninėmis priemonėmis arba faksu;

               b)

               būtų parašyta ta kalba, kurią supranta ir siuntėjas, ir adresatas, arba, jeigu tokios nėra, ta kalba, dėl kurios susitaria visi susiję subjektai, arba, jeigu tokios nėra, anglų kalba;

               c)

               būtų perduodama bereikalingai nedelsiant;

               d)

               būtų užregistruota ir ją būtų galima gauti pateikus prašymą;

               e)

               kad joje būtų nurodyta perdavimo data ir laikas;

               f)

               kad joje būtų nurodyti už jos perdavimą atsakingo asmens kontaktiniai duomenys;

               g)

               kad joje būtų toks priminimas:
               „Tai asmens duomenys. Turi būti apsaugoti nuo neleistino atskleidimo ar neleistinos prieigos prie jų.“

         2.   Ypatingos skubos atvejais informacija galima keistis žodžiu, ypač kai ja keičiamasi pagal 5 ar 7 straipsnį. Po tokio žodinio bendravimo informaciją pagal šiuos straipsnius privaloma perduoti raštu.
   3.   Paskirties arba kilmės valstybė narė užtikrina, kad apie pagal šią direktyvą perduodamos informacijos gavimą siuntėjui būtų patvirtinama pagal 1 dalyje nustatytus reikalavimus.
   4.   Valstybės narės užtikrina, kad kompetentingos institucijos arba įgaliotosios įstaigos būtų šiuo tikslu paskyrusios darbuotojus, kurie:

               a)

               ypatingos skubos atvejais būtų pasiekiami 24 val. per parą, 7 dienas per savaitę;

               b)

               bereikalingai nedelsdami galėtų gauti ir perduoti informaciją pagal šią direktyvą.

         5 straipsnis
   Organus ir donorus apibūdinanti informacija
   1.   Numačius konkrečių organų mainus tarp valstybių narių, valstybės narės užtikrina, kad prieš šių organų mainus kilmės valstybės narės kompetentingos institucijos arba įgaliotosios įstaigos perduotų potencialios paskirties valstybės narės kompetentingoms institucijoms arba įgaliotosioms įstaigoms surinktą informaciją, apibūdinančią donorą ir įsigytus organus, kaip nurodyta Direktyvos 2010/53/ES 7 straipsnyje ir priede.
   2.   Jeigu pirmą kartą perduodant informaciją, kurią būtina perduoti pagal 1 dalį, dalies informacijos trūksta, o vėliau ji tampa prieinama, valstybės narės užtikrina, kad tam, kad būtų galima priimti medicininius sprendimus, ją iškart perduotų:

               a)

               kilmės valstybės narės kompetentingos institucijos arba įgaliotosios įstaigos paskirties valstybės narės kompetentingoms institucijoms arba įgaliotosioms įstaigoms arba

               b)

               įsigyjančioji organizacija tiesiogiai transplantacijos centrui.

         3.   Valstybės narės imasi tinkamų priemonių, kad užtikrintų, kad įsigyjančiosios organizacijos ir transplantacijos centrai pagal šį straipsnį perduotų atitinkamoms savo kompetentingoms institucijoms arba įgaliotosioms įstaigoms informacijos kopiją.
   6 straipsnis
   Informacija, reikalinga organų atsekamumui užtikrinti
   1.   Valstybės narės užtikrina, kad kilmės valstybės narės kompetentingos institucijos arba įgaliotosios įstaigos nurodytų paskirties valstybės narės kompetentingoms institucijoms arba įgaliotosioms įstaigoms:

               a)

               organo specifikacijas;

               b)

               nacionalinį donoro identifikacinį numerį;

               c)

               įsigijimo datą;

               d)

               įsigyjančio centro pavadinimą ir kontaktinius duomenis.

         2.   Valstybės narės užtikrina, kad paskirties valstybės narės kompetentingos institucijos arba įgaliotosios įstaigos nurodytų kilmės valstybės narės kompetentingoms institucijoms arba įgaliotosioms įstaigoms:

               a)

               nacionalinį recipiento identifikacinį numerį arba, jeigu organas nebuvo transplantuotas, jo galutinį panaudojimą;

               b)

               transplantacijos datą, jeigu taikoma;

               c)

               transplantacijos centro pavadinimą ir kontaktinius duomenis.

         7 straipsnis
   Ataskaitų dėl pavojingų nepageidaujamų reiškinių ir reakcijų teikimas
   Valstybės narės užtikrina, kad jų kompetentingos institucijos arba įgaliotosios įstaigos įgyvendintų toliau nurodytą procedūrą.

               a)

               Kai paskirties valstybės narės kompetentingoms institucijoms arba įgaliotosioms įstaigoms pranešama apie rimtą nepageidaujamą reiškinį ar reakciją ir jos įtaria, kad tai yra susiję su iš kitos valstybės narės gautu organu, jos nedelsdamos informuoja kilmės valstybės narės kompetentingas institucijas arba įgaliotąsias įstaigas ir bereikalingai nedelsdamos perduoda toms kompetentingoms institucijoms arba įgaliotosioms įstaigoms pradinę ataskaitą, kurioje pateikiama kuo daugiau 1 priede reikalaujamos informacijos.

               b)

               Kai kilmės valstybės narės kompetentingoms institucijoms arba įgaliotosioms įstaigoms pranešama apie rimtą nepageidaujamą reiškinį ar reakciją ir jos įtaria, kad jie yra susiję su donoru, kurio organai buvo nusiųsti ir kitoms valstybėms narėms, jos nedelsdamos informuoja visų susijusių paskirties valstybių narių kompetentingas institucijas arba įgaliotąsias įstaigas ir visoms joms perduoda pradinę ataskaitą, kurioje pateikiama 1 priede reikalaujama informacija.

               c)

               Po pradinės ataskaitos pateikimo atsiradus papildomos informacijos, ji turi būti kuo greičiau perduota.

               d)

               Paprastai per 3 mėnesius po pradinės ataskaitos perdavimo pagal a arba b punktus kilmės valstybės narės kompetentingos institucijos arba įgaliotosios įstaigos perduoda visoms paskirties valstybių narių kompetentingoms institucijoms arba įgaliotosioms įstaigoms bendrą galutinę ataskaitą, kurioje pateikiama 1 priede reikalaujama informacija. Paskirties valstybių narių kompetentingos institucijos arba įgaliotosios įstaigos laiku perduoda reikiamą informaciją kilmės valstybės narės kompetentingoms institucijoms arba įgaliotosioms įstaigoms. Galutinė ataskaita parengiama iš visų susijusių valstybių narių surinkus reikiamą informaciją.

         8 straipsnis
   Ryšiai tarp valstybių narių
   1.   Valstybės narės perduoda Komisijai kompetentingų institucijų arba įgaliotųjų įstaigų, kurioms turi būti perduota informacija pagal 5 straipsnį ir pagal 6 bei 7 straipsnius, kontaktinius duomenis. Pagrindiniai kontaktiniai duomenys – tai organizacijos pavadinimas, telefono numeris, e. pašto adresas, faksas ir pašto adresas.
   2.   Jeigu valstybėje narėje yra keletas kompetentingų institucijų ar deleguotųjų įstaigų, ji užtikrina, kad vienai iš jų gavus informaciją pagal 5, 6 arba 7 straipsnį, ši informacija būtų persiųsta atitinkamoms nacionalinėms kompetentingoms institucijoms arba įgaliotosioms įstaigoms pagal toje valstybėje narėje nustatytą kompetencijos pasidalijimo tvarką.
   3.   Komisija valstybėms narėms pateikia valstybių narių paskirtų visų kompetentingų institucijų arba įgaliotųjų įstaigų sąrašą, kaip nustatyta 1 dalyje. Valstybės narės nuolat atnaujina to sąrašo informaciją. Komisija gali paskirti trečiąją šalį, kad ši sudarytų ir tvarkytų šį sąrašą.
   9 straipsnis
   Perkėlimas
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip nuo 2014 m. balandžio 10 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   10 straipsnis
   Įsigaliojimas
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

      Priimta Briuselyje 2012 m. spalio 9 d.

            Komisijos vardu

            Pirmininkas

         José Manuel BARROSO

      (1)  OL L 207, 2010 8 6, p. 14, ištaisytas OL L 243, 2010 9 16, p. 68.

      (2)  OL L 281, 1995 11 23, p. 31.
   I PRIEDAS

      Pradinė ataskaita dėl įtariamo rimto nepageidaujamo reiškinio ar reakcijos

               1.

               Ataskaitą teikianti valstybė narė.

               2.

               Ataskaitos identifikacinis numeris: šalies (ISO) / nacionalinis numeris.

               3.

               Ataskaitą teikiančio subjekto (ataskaitą teikiančios valstybės narės kompetentingos institucijos arba įgaliotosios įstaigos) kontaktiniai duomenys: telefonas, e. paštas ir faksas, jeigu yra.

               4.

               Ataskaitą teikiantis (-i) centras / organizacija.

               5.

               Koordinatoriaus / asmens ryšiams (ataskaitą teikiančioje valstybėje narėje esančio transplantacijos / įsigyjančiojo centro) kontaktiniai duomenys: telefonas, e. paštas ir faksas, jeigu yra.

               6.

               Ataskaitos pateikimo data ir laikas (mmmm/mm/dd/hh/mm).

               7.

               Kilmės valstybė narė.

               8.

               Nacionalinis donoro identifikacinis numeris, nurodytas pagal 6 straipsnį.

               9.

               Visos paskirties valstybės narės (jeigu žinomos).

               10.

               Nacionalinis (-iai) recipiento identifikacinis (-iai) numeris (-iai), nurodytas (-i) pagal 6 straipsnį.

               11.

               Rimto nepageidaujamo reiškinio ar reakcijos pasireiškimo data ir laikas (mmmm/mm/dd/hh/mm).

               12.

               Rimto nepageidaujamo reiškinio ar reakcijos nustatymo data ir laikas (mmmm/mm/dd/hh/mm).

               13.

               Rimto nepageidaujamo reiškinio ar reakcijos apibūdinimas.

               14.

               Skubios priemonės, kurių buvo imtasi / kurios buvo pasiūlytos.

         II PRIEDAS

      Galutinė ataskaita dėl rimto nepageidaujamo reiškinio ar reakcijos

               1.

               Ataskaitą teikianti valstybė narė.

               2.

               Ataskaitos identifikacinis numeris: šalies (ISO) / nacionalinis numeris.

               3.

               Ataskaitą teikiančio subjekto kontaktiniai duomenys: telefonas, e. paštas ir faksas, jeigu yra.

               4.

               Ataskaitos pateikimo data ir laikas (mmmm/mm/dd/hh/mm).

               5.

               Pradinės (-ių) ataskaitos (-ų) identifikacinis (-iai) numeris (-iai) (I priedas).

               6.

               Atvejo apibūdinimas.

               7.

               Susijusios valstybės narės.

               8.

               Tyrimo rezultatai ir galutinės išvados.

               9.

               Prevenciniai ir pataisiniai veiksmai, kurių buvo imtasi.

               10.

               Išvados / tolesni veiksmai, jeigu reikia.


title: 2014 m. balandžio 16 d. Komisijos įgyvendinimo direktyva 2014/58/ES, kuria pagal Europos Parlamento ir Tarybos direktyvą 2007/23/EB sukuriama pirotechnikos gaminių atsekamumo sistema (Tekstas svarbus EEE)

text:
17.4.2014

               LT

               Europos Sąjungos oficialusis leidinys

               L 115/28

         KOMISIJOS ĮGYVENDINIMO DIREKTYVA 2014/58/ES
   2014 m. balandžio 16 d.
   kuria pagal Europos Parlamento ir Tarybos direktyvą 2007/23/EB sukuriama pirotechnikos gaminių atsekamumo sistema
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. gegužės 23 d. Europos Parlamento ir Tarybos direktyvą 2007/23/EB dėl pirotechnikos gaminių pateikimo į rinką (1), ypač į jos 18 straipsnio 2 dalies a punktą,
   kadangi:

               (1)

               Direktyvoje 2007/23/EB išdėstytos pirotechnikos gaminių Sąjungos rinkoje saugos taisyklės ir numatoma sukurti Sąjungos lygmens atsekamumo sistemą;

               (2)

               siekiant užtikrinti pirotechnikos gaminių atsekamumą, jie turėtų būti ženklinami nurodant registracijos numerį, naudojant vienodą numeravimo sistemą. Paskelbtosios įstaigos turėtų tvarkyti registracijos numerių, kuriuos jos suteikia atlikdamos atitikties vertinimą, registrą. Taikant tokią sistemą būtų galima identifikuoti pirotechnikos gaminius ir jų gamintojus visuose tiekimo grandinės etapuose. Gamintojai ir importuotojai turėtų saugoti pirotechnikos gaminių, kuriuos jie tiekė rinkai, registracijos numerių apskaitos dokumentus ir atitinkamų institucijų prašymu suteikti joms šią informaciją;

               (3)

               vienoda numeravimo sistema grindžiama elementais, kurie jau taikomi pagal esamus darniuosius standartus, todėl ekonominės veiklos vykdytojams tenkanti papildoma našta bus nedidelė;

               (4)

               šioje direktyvoje numatytos priemonės atitinka Direktyva 2007/23/EB įsteigto komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Registracijos numeris
   1.   Pirotechnikos gaminiai ženklinami registracijos numeriu, kurį sudaro:

               a)

               paskelbtosios įstaigos, pagal Direktyvos 2007/23/EB 9 straipsnio a punkte nurodytą atitikties vertinimo procedūrą išdavusios EB tipo tyrimo sertifikatą (B modulis) arba pagal Direktyvos 2007/23/EB 9 straipsnio b punkte nurodytą atitikties vertinimo procedūrą išdavusios atitikties sertifikatą (G modulis), arba pagal Direktyvos 2007/23/EB 9 straipsnio c punkte nurodytą atitikties vertinimo procedūrą išdavusios kokybės sistemos patvirtinimą (H modulis), keturių skaitmenų identifikacijos numeris;

               b)

               pirotechnikos gaminio, kurio atitiktis patvirtinta sutrumpinta forma, kategorija didžiosiomis raidėmis:

                           —

                           F1, F2, F3 arba F4 atitinkamai 1, 2, 3 arba 4 kategorijos fejerverkams;

                           —

                           T1 arba T2 atitinkamai T1 arba T2 kategorijos teatro pirotechnikos gaminiams;

                           —

                           P1 arba P2 atitinkamai P1 arba P2 kategorijos kitiems pirotechnikos gaminiams;

               c)

               perdirbimo numeris, kurį paskelbtoji įstaiga taiko pirotechnikos gaminiui.

         2.   Registracijos numerio struktūra: „XXXX – YY – ZZZZ…“, čia XXXX – 1 dalies a punktas, YY – 1 dalies b punktas, o ZZZZ… – 1 dalies c punktas.
   2 straipsnis
   Paskelbtųjų įstaigų prievolės
   1.   Paskelbtosios įstaigos, atliekančios Direktyvos 2007/23/EB 9 straipsnyje nurodytas atitikties vertinimo procedūras, tvarko registrą pirotechnikos gaminių, kuriems jos pagal Direktyvos 2007/23/EB 9 straipsnio a punkte nurodytą atitikties vertinimo procedūrą išdavė EB tipo tyrimo sertifikatą (B modulis) arba pagal Direktyvos 2007/23/EB 9 straipsnio b punkte nurodytą atitikties vertinimo procedūrą išdavė atitikties sertifikatą (G modulis), arba pagal Direktyvos 2007/23/EB 9 straipsnio c punkte nurodytą atitikties vertinimo procedūrą išdavė kokybės sistemos patvirtinimą (H modulis); registro forma pateikta šios direktyvos priede.
   Pirotechnikos gaminių registre kaupiama bent priede nurodyta informacija. Ši informacija turi būti saugoma bent 10 metų po pirmoje dalyje nurodyto paskelbtosios įstaigos atitikties sertifikato arba patvirtinimo išdavimo.
   Paskelbtosios įstaigos reguliariai atnaujina registrą ir jį viešai skelbia internete.
   2.   Jei panaikinamas atitikties vertinimo įstaigos paskelbimas, ta įstaiga perduoda registrą kitai paskelbtajai įstaigai arba atitinkamos valstybės narės kompetentingai institucijai.
   3 straipsnis
   Gamintojų ir importuotojų prievolės
   Pirotechnikos gaminių gamintojai ir importuotojai:

               a)

               bent 10 metų po gaminio pateikimo rinkai dienos saugo visų jų pagamintų arba importuotų pirotechnikos gaminių registracijos numerius kartu su prekės pavadinimu, bendrąja rūšimi ir porūšiu, jei taikoma, ir gamybos vieta;

               b)

               perduoda įrašus kompetentingoms institucijoms, jei gamintojas ar importuotojas nutraukia veiklą;

               c)

               gavę pagrįstą kompetentingų institucijų ir rinkos priežiūros institucijų visose valstybėse narėse prašymą pateikia a punkte nurodytą informaciją.

         4 straipsnis
   Perkėlimas į nacionalinę teisę
   1.   Valstybės narės ne vėliau kaip 2015 m. balandžio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2016 m. spalio 17 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   5 straipsnis
   Įsigaliojimas
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   6 straipsnis
   Ši direktyva skirta valstybėms narėms.

      Priimta Briuselyje 2014 m. balandžio 16 d.

            Komisijos vardu

            Pirmininkas

         José Manuel BARROSO

      (1)  OL L 154, 2007 6 14, p. 1.

      PRIEDAS

         2 straipsnio 1 dalyje nurodyta registro forma

                  Registracijos numeris

                  EB tipo tyrimo sertifikato (B modulis), atitikties sertifikato (G modulis) arba kokybės sistemos patvirtinimo (H modulis) išdavimo data ir galiojimo pabaigos data, jei taikoma

                  Gamintojas

                  (Bendroji) produkto rūšis ir porūšis, jei taikoma

                  Gamybos etapo atitikties modulis (1)

                  Gamybos etapo atitikties vertinimą atliekanti paskelbtoji įstaiga (1)

                  Papildoma informacija

         (1)  Privaloma užpildyti, jei priskiriama paskelbtosios įstaigos, atliekančios Direktyvos 2007/23/EB 9 straipsnio a punkte nurodytą atitikties vertinimą (B modulis), kompetencijai. Neprivaloma užpildyti, jei atliekamos 9 straipsnio b ir c punktuose nurodytos atitikties vertinimo procedūros (G ir H moduliai). Nurodoma (jei žinoma), jei dalyvauja kita paskelbtoji įstaiga.


title: 2011 m. balandžio 15 d. Komisijos įgyvendinimo direktyva 2011/47/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga aliuminio sulfatas, ir iš dalies keičiamas Komisijos sprendimas 2008/941/EB  Tekstas svarbus EEE

text:
16.4.2011

               LT

               Europos Sąjungos oficialusis leidinys

               L 102/24

         KOMISIJOS ĮGYVENDINIMO DIREKTYVA 2011/47/ES
   2011 m. balandžio 15 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga aliuminio sulfatas, ir iš dalies keičiamas Komisijos sprendimas 2008/941/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 1112/2002 (2) ir (EB) Nr. 2229/2004 (3) nustatytos išsamios Direktyvos 91/414/EEB 8 straipsnio 2 dalyje nurodytos darbo programos ketvirtojo etapo įgyvendinimo taisyklės ir nustatytas veikliųjų medžiagų, kurias reikia įvertinti, kad būtų galima jas įtraukti į Direktyvos 91/414/EEB I priedą, sąrašas. Tame sąraše yra aliuminio sulfatas.

               (2)

               Pagal Reglamento (EB) Nr. 2229/2004 24e straipsnį pranešėjas per du mėnesius nuo vertinimo ataskaitos projekto gavimo atsisakė siūlymo įtraukti tą veikliąją medžiagą į Direktyvos 91/414/EEB I priedą. Todėl 2008 m. gruodžio 8 d. buvo priimtas Komisijos sprendimas 2008/941/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (4), kuriuo aliuminio sulfatas neįtrauktas į minėtą priedą.

               (3)

               Pirminis pranešėjas (toliau – pareiškėjas), vadovaudamasis Direktyvos 91/414/EEB 6 straipsnio 2 dalimi, pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), 14–19 straipsniuose.

               (4)

               Paraiška pateikta Nyderlandams, kurie Reglamentu (EB) Nr. 2229/2004 paskirti ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pat, kaip ir Sprendime 2008/941/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Nyderlandai įvertino pareiškėjo pateiktus papildomus duomenis ir parengė papildomą ataskaitą. 2010 m. kovo 9 d. jie šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba pateikė papildomą ataskaitą kitoms valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. spalio 28 d. Tarnyba Komisijai pateikė savo išvadas dėl aliuminio sulfato (6). Vertinimo ataskaitos projektą, papildomą ataskaitą ir Tarnybos išvadas valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2011 m. kovo 11 d. pateikė kaip Komisijos aliuminio sulfato peržiūros ataskaitą.

               (6)

               Atlikus įvairius tyrimus nustatyta, kad augalų apsaugos produktai, kurių sudėtyje yra aliuminio sulfato, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl aliuminio sulfatą tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Nepažeidžiant šios išvados, reikėtų gauti papildomos informacijos tam tikrais konkrečiais klausimais. Direktyvos 91/414/EEB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga reikalauti, kad pareiškėjas pateiktų daugiau informacijos, patvirtinančios komerciniais tikslais pagamintos techninės medžiagos specifikaciją tinkamų analitinių duomenų forma.

               (8)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (9)

               Nepažeidžiant Direktyvoje 91/414/EEB apibrėžtų pareigų, įtraukus veikliąją medžiagą į I priedą, valstybėms narėms turėtų būti suteiktas atitinkamas laikotarpis nuo tos medžiagos įtraukimo, per kurį jos patikslintų galiojančią augalų apsaugos produktų, kurių sudėtyje yra aliuminio sulfato, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys.

               (10)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (7), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (11)

               Todėl Direktyva 91/414/EEB turėtų būti atitinkamai iš dalies pakeista.

               (12)

               Sprendimu 2008/941/EB aliuminio sulfatas neįtrauktas į I priedą ir augalų apsaugos produktų, kurių sudėtyje yra tos medžiagos, registracija panaikinama iki 2011 m. gruodžio 31 d. Būtina išbraukti eilutę apie aliuminio sulfatą to sprendimo priede.

               (13)

               Todėl Sprendimas 2008/941/EB turėtų būti atitinkamai iš dalies pakeistas.

               (14)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/941/EB priedo eilutė apie aliuminio sulfatą išbraukiama.
   3 straipsnis
   Valstybės narės ne vėliau kaip 2011 m. lapkričio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2011 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos aliuminio sulfato, registraciją.
   Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su aliuminio sulfatu, išskyrus įrašo B dalyje apibrėžtus su ta veikliąja medžiaga susijusius reikalavimus, ir ar registracijos turėtojas turi visą dokumentų rinkinį, atitinkantį tos direktyvos II priedo reikalavimus, arba ar gali juo naudotis pagal tos direktyvos 13 straipsnio sąlygas.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su aliuminio sulfatu, įvertina kiekvieną registruotą augalų apsaugos produktą, kurio sudėtyje aliuminio sulfatas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. gegužės 31 d. įtrauktų veikliųjų medžiagų. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies keičia arba panaikina produkto, kurio sudėtyje aliuminio sulfatas yra vienintelė veiklioji medžiaga, registraciją; arba

               b)

               jei būtina, iš dalies keičia arba panaikina produkto, kurio sudėtyje aliuminio sulfatas yra viena iš kelių veikliųjų medžiagų, registraciją ne vėliau kaip iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2011 m. balandžio 15 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 168, 2002 6 27, p. 14.

      (3)  OL L 379, 2004 12 24, p. 13.

      (4)  OL L 335, 2008 12 13, p. 91.

      (5)  OL L 15, 2008 1 18, p. 5.

      (6)  Europos maisto saugos tarnyba; „Bendros peržiūros išvados dėl veikliosios medžiagos pesticido aliuminio sulfato keliamos rizikos vertinimo“. EMST leidinys, 2010 m.; 8(11):1889. [32 p.]. doi:10.2903/j.efsa.2010.1889. Pateikta: www.efsa.europa.eu/efsajournal.htm.

      (7)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „351

                     aliuminio sulfatas
                     CAS Nr. 10043-01-3
                     CIPAC netaikoma

                        Aliuminio sulfatas

                     970 g/kg

                     2011 m. birželio 1 d.

                     2021 m. gegužės 31 d.

                     A   DALIS
                     Leidžiama naudoti tik patalpose kaip dekoratyvinių augalų baktericidą po derliaus nuėmimo.
                     B   DALIS
                     Įgyvendinant VI priede numatytus vienodus principus, atsižvelgiama į aliuminio sulfato peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. kovo 11 d., išvadas, ypač į jos I ir II priedėlius.
                     Susijusios valstybės narės prašo pateikti informacijos, patvirtinančios komerciniais tikslais pagamintos techninės medžiagos specifikaciją tinkamų analitinių duomenų forma.
                     Susijusios valstybės narės užtikrina, kad pareiškėjas pateiktų Komisijai tokią informaciją iki 2011 m. gruodžio 1 d.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2016 m. vasario 12 d. Komisijos deleguotoji direktyva (ES) 2016/585, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną, kadmį, šešiavalentį chromą ir polibromintus difenileterius (PBDE), esančius atsarginėse dalyse, paimtose iš medicinos prietaisų ar elektroninių mikroskopų ir naudojamose tiems prietaisams ar mikroskopams remontuoti arba atnaujinti (Tekstas svarbus EEE)

text:
16.4.2016

               LT

               Europos Sąjungos oficialusis leidinys

               L 101/12

         KOMISIJOS DELEGUOTOJI DIREKTYVA (ES) 2016/585
   2016 m. vasario 12 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną, kadmį, šešiavalentį chromą ir polibromintus difenileterius (PBDE), esančius atsarginėse dalyse, paimtose iš medicinos prietaisų ar elektroninių mikroskopų ir naudojamose tiems prietaisams ar mikroskopams remontuoti arba atnaujinti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama pateikiamoje rinkai elektros ir elektroninėje įrangoje naudoti šviną, kadmį, šešiavalentį chromą ir polibromintus difenileterius (PBDE);

               (2)

               yra nusistovėjusi vaizdo formavimo įrangos, pvz., magnetinio rezonanso vaizdo formuotuvų, kompiuterinės tomografijos įtaisų, in vitro diagnostikos įtaisų, pacientų stebėjimo įtaisų ir elektroninių mikroskopų atnaujinimo praktika. Kai kuriose šiems prietaisams atnaujinti pakartotinai naudojamose atsarginėse dalyse yra nedideli švino, kadmio, šešiavalenčio chromo ir (arba) PBDE kiekiai;

               (3)

               Direktyvos 2011/65/ES IV priede nustatyta 31 išimtimi neleidžiama naudoti atsarginių dalių, paimtų iš naudotos įrangos, kuri nebuvo pateikta Sąjungos rinkai, todėl galimybė įsigyti pakartotinai naudojamų atsarginių dalių ribojama;

               (4)

               palyginus atnaujintų dalių naudojimo minėtais atvejais ir jų pakeitimo naujomis poveikį aplinkai matyti, kad pakeitimo naujomis dalimis bendras neigiamas poveikis aplinkai, žmonių sveikatai ir vartotojų saugai nusveria bendrą jo naudą;

               (5)

               atsižvelgiant į tai, kad medžiagų naudojimo apribojimas aptariamai įvairių rūšių įrangai bus pradėtas taikyti skirtingu laiku, kaip numatyta Direktyvos 2011/65/ES 4 straipsnio 3 dalyje, kiekvienos rūšies įrangai turėtų būti nustatyta atskira išimties galiojimo pabaigos data;

               (6)

               todėl Direktyvą 2011/65/ES reikėtų atitinkamai iš dalies pakeisti;

               (7)

               siekiant užtikrinti rinkos dalyviams sklandų perėjimą nuo dabar galiojančių prie šioje direktyvoje pateiktų nuostatų ir išvengti bendrosios rinkos sutrikdymo, dera nustatyti datą, nuo kurios valstybėse narėse kartu bus taikomos atitinkamos nacionalinės teisės nuostatos ir kuri užtikrintų tinkamą laikotarpį po nuostatų perkėlimo į nacionalinę teisę datos,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES IV priedas iš dalies keičiamas, kaip nurodyta šios direktyvos priede.
   2 straipsnis
   1.   Valstybės narės ne vėliau kaip iki 2017 m. vasario 28 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2017 m. lapkričio 6 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2016 m. vasario 12 d.

            Komisijos vardu

            Pirmininkas

         Jean-Claude JUNCKER

      (1)  OL L 174, 2011 7 1, p. 88.

      PRIEDAS
      Direktyvos 2011/65/ES IV priedas iš dalies keičiamas taip:

                  1)

                  31 punktas išbraukiamas;

                  2)

                  įrašomas šis 31a punktas:

                              „31a.

                              Švinas, kadmis, šešiavalentis chromas ir polibrominti difenileteriai (PBDE) iš medicinos prietaisų, įskaitant in vitro diagnostikos medicinos prietaisus, elektroninius mikroskopus ir jų priedus, paimtose ir jiems remontuoti arba atnaujinti naudojamose atsarginėse dalyse, su sąlyga, kad pakartotinis naudojimas vyksta uždaros patikrinamos grandinės principu veikiančioje „verslas verslui“ surinkimo sistemoje ir kad vartotojui visada pranešama apie dalių pakartotinį panaudojimą.
                              Nustoja galioti:

                                          a)

                                          2021 m. liepos 21 d. – dėl naudojimo kituose nei in vitro diagnostikos medicinos prietaisuose;

                                          b)

                                          2023 m. liepos 21 d. – dėl naudojimo in vitro diagnostikos medicinos prietaisuose;

                                          c)

                                          2024 m. liepos 21 d. – dėl naudojimo elektroniniuose mikroskopuose ir jų prieduose.“